Tridacna mbalavuana

Tridacna mbalavuana eli Tridacna tevoroa on harvinainen jättiläissimpukkalaji. Sitä on tavattu luonnossa vain Fidžin ja Tongan lähivesillä Tyynenmeren länsiosassa.

Ulkonäkö ja koko 
Tridacna mbalavuana muistuttaa Tridacna derasa-sukulaistaan, mutta sen kuori on ohuempi ja teräväreunaisempi. Yleisin väri on harmaanruskea, ja vaipassa on usein joitkin vaaleita laikkuja.
Suurimmat tavatut yksilöt ovat olleet halkaisijaltaan puolimetrisiä.

Levinneisyys ja elinympäristö
Tridacna mbalavuana -lajia on tavattu vain Tongaa ja Fidžin Lau-saariryhmää ympäröiviltä uloimmilta koralliriutoilta. Se elää syvemmällä kuin useimmat jättiläissimpukat, jopa 33 metrin syvyydessä.

Lähteet 

Jättiläissimpukat
Uhanalaiset selkärangattomat